Toponimia

La **toponimia** o **onomástica xeográfica** es una diciplina dela onomástica (del griegu crássicu ὄνομα [*ónoma,* ‘nombri’] > ὀνόμασις [*onómasis*] más el sufiju -τική [*-tiké,* ‘el arti de’] > ὀνομαστική [*onomastikḗ*], ‘el arti de nombral’) que consisti nel registru, catalogación i estudiu etimológicu delos nombris propius dun lugal. En quantu al términu «toponimia», esti deriva etimológicamenti del antiguu griegu τόπος (*tópos,* ‘lugal’) i ὄνυμα (*ónyma,* ‘nombri’).

Amás dela onomástica, otras cencias gastan el concetu de toponimia con senificacionis específicas: ena anatomía se gasta el términu *topónimu* pa hazel referencia al nombri duna región del cuelpu, en quantu es destinta del nombri dun órganu; ena biología el términu *toponimia* es sinónimu del de *[[Órgano (biología)|nombri biológicu]]*; ena etnología el términu *topónimu* hazi referencia a un nombri derivau dun lugal u región.

## Estoria
Ena idioma española la RAE no registra esti nombri ata finalis del sigru XIX. Ena luenga arabi, la primera ves que apaici el términu «toponomista» data aprossimadamenti de mediaus del XIX. Se sabi que los primerus toponimistas huerun los cuentiñas i los poetas que se dedicavan, nel desengolvimientu dessas atividáis, a esprical l'origi de ciertus lugaris col motivu de decidil el nombri delos mesmus. Nalgunus cassus los nombris de ciertus lugaris ya eran aconteceris en sí.

## Caraitirísticas
Los topónimus n'ocassionis tienin el su origi n'apellíus o nombris propius de pressonas, inque abitualmenti el su origi está n'angún aspetu físicu o material del lugal qu'assinan. Por exempru, Ocotlán senifica 'ondi abundan los pinus' inque tamién s'á enterpretau comu 'lugal de pinus u ocotis', mientris que Purroy, cuyu origin está nel latín PODIUM RUBEUM 'lugal elevau rojizu, pueyu rojizu', tieni prencisamenti la su motivación en que'l puebru assinau está assituau sobri un altoçanu cuyas tierras i rocas tienin la mencioná qualiá cromática. Los topónimus puein sel crassificaus d’acuerdu ala su manera de referil-si al lugal en tres tipus:

Topónimus que describin o enumeran anguna caraitirística física del lugal, que resulta aspecialmenti sobresalienti u relevanti. Topónimus que tienin el su origi en nombris de pressona (antropónimus) o derivaus d'ellus. Topónimus d'origin desconocíu, generalmenti procedentis de nombris comunis antiguus que, col trnscussu del tiempu, azares o volución lengüística delos territorius, án dexau de capiscal-si. Los estudius dela toponimia generalmenti requierin ciertu grau de conocencia en dialetología, fonética, estoria, lessicología i morfología, duna u más luengas dela zona a estudial andi s’alcuentra el topónimu. Inque de hechus el estudiu delos topónimus es n'essencia un estudiu etimológicu más, peru con dificultáis añidías, pues las muacionis fonéticas no operan cola mesma regularidá ena toponimia comu nel restu del léssicu general.

## Toponimia populal

Unu delos atrativus dela toponimia palos aficionaus es la creyencia populal delos puebrus de que essesti una gavilla, a vezis mística, entri el nombri de ca lugal colo que esti nombri senifica. Desta creyencia no es sorprendienti, puestu qu'abondus topónimus, comu s'á mencionau anteriolmenti, tienin el su origi n'algún rasgu físicu del lugal designau que llamó l’atención delos palrantis.

La tentiva que hazin los toponimistas es la d’acercal el senificau original dun lugal ala su denominación o nombri; las sus concrussionis compitin a menúu conas etimologías popularis, ya qu'angunas dessas etimologías sonin falsas o bien puein sonal más poéticas o atrativas a los turuntus. Assín se tieni un exemplu ena denominación de ríu «Misisipi», que s’empleava con senificau de 'pairi delas auguas' (inque puei senificar simplimenti 'ríu grandi'), el nombri del estau de «Idaho» fue nombrau pa senifical 'gema delas montañas' (inque puei sel simplimenti un nombri ententau), i el nombri «Vladivostok» dela ciá rusa pal «dominaol del esti» (inque esti s’empleaba a menú comu «señol del esti»).

## Conversión de topónimus: transcripción i transliteración

Dendi 1967 se hazin esfuerçus enas *Conferencias delas Nacionis Unías sobri la Normalización delos Nombris Xeográficus* «con el objetivu básicu d’alcançal un gastu uniformi dela toponimia que faciliti la comunicación a nivel mundial.» Por ellu se creun los *[[Grupo de Expertos de las Naciones Unidas en Nombres Geográficos|Grupus de Expertus delas Nacionis Unías en Nombris Xeográficus]]* (en inglés, *United Nations Group of Experts on Geographical Names*, UNGEGN), que, en sucesivas conferencias i endispués varias resolucionis, trabajun numa normalización enternacional. Con tou, «endispués varius debatís, enas Conferencias s’a reconocíu que los exónimus ya consolidaus nuna luenga forman parti del su patrimoniu cultural i, por tantu, aprueban la su gastu i la difusión destes meyanti listas pa faciliti el entercambiu de datus».

Sigún s’esprica nel *Manual pala normalización nacional delos nombris xeográficus* publicau pol UNGEGN, el procesu de conversión de topónimus se puei producil pol dos circunstancias:

***Transcripción***: se defini cumu «*la conversión delos soníus duna luenga en los símbolus fonéticus d’otra luenga con los que tienin una correspondencia más cercana (normalmenti sin modificación dela escritura dela luenga de términu).*» En ocasionis estas adaptacionis «s’an realizau a través d’otras luengas i nu directamenti dendi la luenga del endónimo, especialmenti del inglés i francés.»
***Transliteración***: Se produci anti la emposibilidá duna adaptación exata delos símbolus fonéticus entri distintas luengas sin gastal el sistema d’escritura puei obligal a la conversión de talis signus diacríticus i de letras adicionalis. Nu siempri, en estus casus, cabi palral-si d’exónimus, especialmenti en los casus andi se procedi meyanti una «transliteración normalizá i vigenti».
Dessisti una polémica sustancial respectu a la pertinencia de traduzil u gastal la forma original delos topónimus. Ogañu se tiendi a acetal que se traduzcan los más extendíus en cá luenga i respetal en lo posibri el nombri en idioma original. Nostanti, «los expertus en nombris xeográficus» recomiendan:

Respetal los exónimus consolidaus.
Evital, ena meía de lo posibri, los exónimus tradicionalis que hayan caíu en desuso.
Gastal los sistemas de romanización aprobaus enternacionalmenti.
Evital la creación de nuevus exónimus, escetu cuandu sea necesariu.
Ala ora de crasifical «un nombri de lugal cumu exónimu» se debin basal «ena ortografía i nu ena pronunciación.»

## Tipus de topónimus

Dependiendu del origin delas parabras de lugal origináus pol diversus motivus talis cumu la forma del terrenu, la piedra, las prantas, los animalis, los diosis i diosas, los coloris, las aguas, los ombris i mujeris, los cultivus, la vía social, los hérois, los caminus, etc. Los topónimus usualmenti derivan de términus que tienin que vel cona forma u la apariéncia física del paisaji andi s’asitúa el referenti delos topónimus:

La hidronimia se refieri alos hidrónimos (nombris pol los que se designan masas d’agua, usualmenti ríus -cursus d’agua-).
La limnonimia, alos limnónimos (nombris de lagus u otras masas d’agua estancá).
La talasonimia, alos talasónimos (nombris de maris u océanus).
La litonimia, alos litónimos (nombris delas formacionis rocosas).
La oronimia, alos orónimos (nombri delas montañas i otrus acidentis del relievi).
La antroponimia, si bien se considera a partil dela toponimia, es huenti de topónimus. Entri los antropónimus que dan lugal a topónimus puei diferencial-si entri:

Epónimos u términus de objetus u lugaris procedentis dun antropónimu.
Hagiónimus, en relación con el nombri delos santus, es huenti dalgunus topónimus moernus.
Teónimos, referíu alos nombris de diosis en colturas politeístas.

### Los topónimos y los grupus etnicus

Unus poquitos topónimus derivan del nombri de grupus humanus o nombris d'etnias, polo qual el estudiu d'esti tipu d'onomastica resulta muchas vecis útil en onomastica. Las siguientis classis de nombris se refieren a grupus de pressonas:

Etnónimus: el estudiu de los nombris que se aplican a grupus étnicus. Entri ellos debremus diferenciar entri:
Autónimus o endónimos: son los nombris que se dan a sí mesmos los diversus grupus humanus. El significau expressau polus autónimos se basa en caraterísticas bastante deferentis de los exónimos.
Exónimos: son los nombris daus a ciertu grupus humanus, pol otrus grupus étnicus vecinus. Muchas vecis el nombri usual de los grupus étnicus más minoritarios o con menos poder, son exónimos tomaus a partir d'algún grupu vecinu más poderosu o con mayol conexión comercial o cultural con los grupus que usan el exónimo.
Por otru lau, los gentilicios son nombris de grupus humanus a vecis convérfius en etnónimos que derivan estóricamenti d'algún tipu de topónimu.

La coronimia es la toponimia de zonas d'entidá espacial superior a la de las localidáis (comarcas, regionis, paisis, continentis). "Si toos los registus toponímicus expressan una realidá o un proyeutu social, essa cualidá se haci más presenti enos corónimos. O, más exactamententi, cobra mayol relevancia nellus".

### Fitonimia

Hacen referencia a plantas, cumu es el casu de "Moral" (Moral de la Reina, pol exemplu), andi abundan los ábolis con esi nombri o "Zarzuela" andi abundan las zarzas (Zarzuela de Jadraque, pol exemplu).

### Tautopónimos

Los tautopónimos son los topónimos que repitin la denominación del accidenti geográficu o qualquier otru origen que tengan los términus que designan a essi luガル (lugal). Ejempru d'estu son Desierto del Sáhara, Valle de Arán o El Barco de Valdeorras. En esti últumu, tantu "Barco", cumu "Val", cumu "orra", hazin referencia caunu d'ellus al passu d'un valli estrechu.

### Topónimos largus

El topónimo más largu que existi nel mundu es el dela capital de Tailandia, Bangkok, Krung Thep Maha Nakhon. El su nombri tradicional completu es Krung Thep, que s'escribi (en tailandés) กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบุรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์, y en alfabetu latinu *Amonrattanakosin Mahintharayutthaya Mahadilokphop Noppharatratchathaniburirom Udomratchaniwetmahasathan Amonphiman

Otru topónimu largu mu famosu es el dela localiá galesa de Llanfairpwllgwyngyllgogerychwyrndrobwllllantysiliogogogoch (abreviau, "Llanfair PG") que traucíu del galés al castellanu significa 'Eglesia de Santa María nel huecu del abellanu blancu cerca dun torbellinu rápidu i la eglesia de San Tisilo cerca dela gruta roxa'.

== Toponimistas afamaus ==

*[[Joan Coromines]]
*[[John Mcneil Dodgson]]
*[[Eilert Ekwall]]
*[[Margaret Gelling]]
*[[Gillian Fellows Jensen]]
*[[Hans Krahe]]
*[[Robert L. Ramsay]]
*[[George R. Stewart]]
*[[Isaac Taylor (canon)|Isaac Taylor]]
*[[William J. Watson]]

== Golipeal tamién ==
* [[Epónimo]]
* [[Antropónimo]]
* [[Etimología]]
* [[Endónimo]]
* [[Exónimo]]
* [[Tautopónimo]]
* [[-ónimo]]

== Referencias ==



== Bibliografía ==

*Albaiges Olivart, Josep María (1998). *Enciclopedia de los topónimos españoles*. Barcelona: Planeta.
*Amigo Angles, Ramón (1999). *Introducció a la recerca en toponimia i antroponimia*. Barcelona: Publicaciones de la Abadía de Montserrat.

*Celdrán, Pancracio (2002). *Diccionario de topónimos españoles y sus gentilicios*. Madrid: Espasa.


*Otero, Edgardo (2009). *El origen de los nombres de los países*. Buenos Aires: Gárgola.
*Stewart, George Rippey (1975). *Names on the Globe*.


== Atijus p'ahuera ==


[https://web.archive.org/web/20060621222134/http://www.europarl.europa.eu/transl_es/plataforma/pagina/toponim/toponimo.htm Topónimus] Europarlamentu.
[https://web.archive.org/web/20060910031413/http://www.asu.edu/lib/hayden/govdocs/maps/geogname.htm Placename indexes]
[http://www.oteroweb.com.ar/ Libru sobri Toponimia Mundial]
[http://www.abc.es/sociedad/20130525/abci-toponimos-comunes-espana-escriben-201305211253.html *Los topónimus más comunis en España se escribin en gallego*].... casi meyu millón de microtopónimus (nombris de tierras, vías...) recogiíus. El municipiu en que mayol densidá de nombris se registró fue Cangas (Pontevedra): tieni una superficii de 38 km² i se an recogiíu 6.043 topónimus, lo que mos da una meya de 160 microtopónimus pol km²* (*ABC*, 25 de mayu de 2013).